《元夕偶成》
宋代·苏籀

里唱涂讴铙吹轰，软尘梁苑记前生。
宝珠穿蚁嬉游肆，莲蕊然犀不夜城。
透碗灯繁人昼绣，隔罗光醖酒渑清。
春娃环舞云阶隘，邦媛鲜妆月地行。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。